
PëR MIRATIMIN E PROTOKOLLIT të MIRëKUPTIMIT DHE të MARRËVESHJES Së LIDHUR, NDëRMJET KëSHILLIT të MINISTRAVE të REPUBLIKëS Së SHQIPËRISË, PëRFAqëSUAR NGA ORGANi SHTETëROR I AUTORIZUAR (OSHA), I PëRBëRë NGA MINISTRI I EKONOMISë, TREGTISë DHE ENERGJETIKëS, MINISTRI I PUNëVE PUBLIKE DHE TRANSPORTIT, MINISTRI I FINANCAVE DHE MINISTRI I MJEDISIT, PYJEVE DHE ADMINISTRIMIT të UJëRAVE, DHE SHOQëRISë “LA PETROLIFERA ITALO-ALBANESE” SHA, “PIA” 

Në mbështetje të nenit 100 të Kushtetutës, të ligjit nr.9231, datë 13.5.2004 “Për ratifikimin e “Marrëveshjes së koncesionit, të formës “BOO”, për ndërtimin dhe shfrytëzimin e terminalit bregdetar, për depozitimin e naftës dhe nënprodukteve të saj në Gjirin e Vlorës”, si dhe për ratifikimin e “Marrëveshjes së koncesionit të formës “BOT”, për ndërtimin dhe shfrytëzimin e infrastrukturës portuale në shërbim të terminalit bregdetar në Gjirin e Vlorës”” dhe të pikës 4 të nenit 21 të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Ekonomisë, Tregtisë dhe Energjetikës, të Ministrit të Punëve Publike dhe Transportit, të Ministrit të Financave dhe të Ministrit të Mjedisit, Pyjeve dhe Administrimit të Ujërave, Këshilli i Ministrave 

VENDOSI: 

Miratimin e protokollit të mirëkuptimit dhe të marrëveshjes së lidhur, ndërmjet Këshillit të Ministrave të Republikës së Shqipërisë, përfaqësuar nga Organi Shtetëror i Autorizuar (OSHA), i përbërë nga Ministri i Ekonomisë, Tregtisë dhe Energjetikës, Ministri i Punëve Publike dhe Transportit, Ministri i Financave dhe Ministri i Mjedisit, Pyjeve dhe Administrimit të Ujërave, dhe shoqërisë “La Petrolifera Italo-Albanese” sh.a., “PIA”, sipas tekstit që i bashkëlidhet këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

